

VLADA REPUBLIKE HRVATSKE

Zagreb, 30. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o proračunskom okviru za razdoblje 2024. - 2026. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 23. stavka 1. Zakona o proračunu (Narodne novine br. 144/21), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**ODLUKU**

**o proračunskom okviru za razdoblje 2024. - 2026.**

**I**.

Ovom Odlukom određuje se proračunski okvir za razdoblje 2024. - 2026. kroz utvrđivanje visine rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visine manjka, odnosno viška izvanproračunskih korisnika državnog proračuna za razdoblje 2024. – 2026.

**II.**

Utvrđuje se visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije za razdoblje 2024. – 2026. u slijedećim iznosima:





**III.**

Utvrđuje se visina manjka, odnosno viška izvanproračunskih korisnika državnog proračuna za razdoblje 2024. – 2026. u slijedećim iznosima:



**IV.**

Zadužuju se sva nadležna ministarstva i druga nadležna tijela državne uprave da u okviru utvrđene visine rashoda iz točke II. ove Odluke, kao i izvanproračunski korisnici državnog proračuna da u visini utvrđene visine manjka/viška iz točke III. ove Odluke, prvenstveno osiguraju sredstva za pokriće preuzetih zakonskih i ugovornih obveza, dok se provedba ostalih aktivnosti mora prilagoditi raspoloživim sredstvima.

**V.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Odluka o proračunskom okviru za razdoblje 2024. - 2026. donosi se temeljem članka 23. Zakona o proračunu. Ovom se Odlukom utvrđuje visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visina manjka, odnosno viška izvanproračunskih korisnika državnog proračuna za razdoblje 2024. – 2026.

Polazište za izradu Odluke je Program stabilnosti Republike Hrvatske za razdoblje 2024. - 2026. koji je Vlada RH donijela na sjednici 27. travnja 2023., a koji sukladno makroekonomskim kretanjima u 2024. godini projicira manjak središnje države od 1,8 % BDP-a, odnosno manjak opće države u iznosu od 1,5% BDP-a.

Kod utvrđivanja visine rashoda u ovoj Odluci uzet je u obzir fiskalni prostor za daljnje povećanje rashoda i fiskalna preporuka Vijeća EU temeljem Programa stabilnosti RH iz svibnja 2023. Cilj je osigurati daljnji nastavak odgovorne fiskalne politike što podrazumijeva daljnje smanjenje udjela javnog duga u bruto društvenom proizvodu te održavanje proračunskog manjka ispod referentne razine od 3 % BDP do kraja 2026.

U Odluci je utvrđena visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije za razdoblje 2024. - 2026. Visina rashoda po razdjelima organizacijske klasifikacije odnosi se na sva ministarstva i druge proračunske korisnike državnog proračuna te obuhvaća visinu rashoda potrebnih za provedbu postojećih programa, odnosno aktivnosti, koje proizlaze iz trenutno važećih propisa.

Ovi rashodi povećavaju se u 2024. godini u odnosu na 2023. godinu za 1,2 milijarde eura. U okviru navedenog, najznačajnija povećanja odnose se na mirovine i mirovinska primanja, nastavak sanacije šteta od potresa te prava iz sustava socijalne skrbi. Za mirovine i mirovinska primanja u 2024. planirano je ukupno 7,7 milijardi eura, nastavak sanacije šteta od potresa 745,4 milijuna eura, prava iz sustava socijalne skrbi 638,2 milijuna eura te modernizaciju željeznica i poticanje željezničkog putničkog prijevoza 254,8 milijuna eura.

Nadalje, u Odluci je utvrđena visina manjka, odnosno viška izvanproračunskih korisnika državnog proračuna za razdoblje 2024.- 2026.

Ova Odluka čini osnovu za pripremu državnog proračuna i financijskih planova izvanproračunskih korisnika državnog proračuna za razdoblje 2024. – 2026. te se sva nadležna ministarstva, druga nadležna tijela državne uprave i izvanproračunski korisnici državnog proračuna zadužuju u okviru utvrđene visine rashoda iz točke II. ove Odluke, odnosno utvrđene visine manjka/viška iz točke III. ove Odluke prvenstveno osigurati sredstva za pokriće preuzetih zakonskih i ugovornih obveza, dok se provedba ostalih aktivnosti mora prilagoditi raspoloživim sredstvima.